《答世赏大参诗慰久侯昭平》
明代·张吉

万仞云涛百节滩，扪空真有溯流难。怀人鸟影看疑幻，得报霜流踏不寒。

纵矢健儿喧急雨，停杯清昼引回湍。从来恶土多榛莽，偶把琅玕到夜阑。

作者简介：（1451—1518）江西馀干人，字克修，号翼斋，别号古城。成化十七年进士。授工部主事，官至贵州布政使。精研诸经及宋儒著作。尝曰“不读五经，遇事便觉窒碍”。有《陆学订疑》、《古城集》。